Nr. C 346/22 De Europæiske Fællesskabers Tidende 22.12.87 
II 
(Forberedende retsakter) 
KOMMISSIONEN 
Udkast til forslag til Rådets afgørelse om korrektion af budgetuligevægten 
(Dette forslag er en konkret opfølgning af dok. KOM 100 og KOM 101) 
KOM(87) 600 endelig udg. 
(Forelagt Rådet af Kommissionen den 11. november 1987) 
(87/C 346/05) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 201 
og 235, 
under henvisning til Traktaten om Oprettelse af Det 
Europæiske Atomenergifællesskab, særlig artikel 173 og 
203, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
Den omstændighed, at en medlemsstat, som befinder sig 
i en særlig økonomisk situation, bærer en urimelig byrde 
i forbindelse med finansieringen af Fællesskabets budget, 
kan føre til en situation, som er uforenelig med Fælles­
skabets rette funktion; 
Det Europæiske Råd vedtog på samlingen i Fontaine­
bleau den 25. og 26. juni 1984 en række konklusioner på 
dette område; 
der består fortsat en budgetuligevægt for Det Forenede 
Kongerige, og denne skyldes især Fællesskabets relativt 
beskedne landbrugsudgifter til fordel for Det Forenede 
Kongerige; denne uligevægt kan måles ved en sammen­
ligning med bruttonationalindkomsten i markedspriser, 
herefter benævnt »BNI«; Fællesskabet bør yde kompen­
sation for en del af denne budgetuligevægt; traktaterne 
indeholder ikke særlig hjemmel til indførelse af en sådan 
kompensation; med henblik herpå må EØF-Traktatens 
artikel 235 og Euratom-Traktatens artikel 203 derfor 
bringes i anvendelse; 
denne kompensation til Det Forenede Kongerige skal 
finansieres af andre medlemsstater på basis af deres 
bidragsevne og budgetbyrde; der må fastsættes en tidsplan for opfyldelsen af de for­
pligtelser, der følger af denne forordning; 
i henhold til artikel 8 A i Traktaten om Oprettelse af Det 
Europæiske Økonomiske Fællesskab, ændret ved artikel 
13 i Den Europæiske Fælles Akt, skal det indre marked 
være gennemført pr. 31. december 1992 — 
TRUFFET FØLGENDE AFGØRELSE: 
Artikel 1 
Der ydes finansiel kompensation til Det Forenede 
Kongerige i henhold til nedenstående bestemmelser. 
Artikel 2 
Størrelsen af den kompensation, der ydes for hvert en­
kelt regnskabsår, er lig med forskellen i samme regn­
skabsår mellem: 
— Det Forenede Kongeriges procentvise andel af sum­
men af medlemsstaternes BNI 
og 
— Det Forenede Kongeriges procentvise andel — inklu­
sive de monetære udligningsbeløb, som andre med­
lemsstater betaler for Det Forenede Kongerige — af 
de samlede udbetalinger under EUGFL, Garantisek­
tionen 
multipliceret med 50 % af de samlede udbetalinger un­
der EUGFL, Garantisektionen. 
Artikel 3 
1. Kompensationen for et givet regnskabsår udbetales 
i løbet af det efterfølgende år; med henblik herpå op­
føres der et overslag herover i oversigten over udgifter 
på Fællesskabernes almindelige budget. 
2. Korrektioner af overslagene kan opføres på senere 
budgetter eller ændringsbudgetter. 
22.12. 87 De Europæiske Fællesskabers Tidende Nr. C 346/23 
3. Den endelige fastsættelse af kompensationens stør­
relse sker under hensyntagen til de tal for medlemsstater­
nes BNI, der blev benyttet ved beregningen af den sene­
ste berigtigelse af det endelige supplerende grundlag i 
henhold til artikel 6 i forordning (EØF, Euratom, EKSF) 
nr. ... af 1988. Den korrektion af kompensatio­
nen, der fremkommer efter sammenholdelse af overslaget 
og den endelige beregning, opføres på budgettet for det 
følgende regnskabsår. 
Artikel 4 
Kompensationen finansieres af Belgien, Danmark, For­
bundsrepublikken Tyskland, Frankrig, Italien, Luxem­
bourg og Nederlandene efter følgende retningslinjer: 
a) de syv nævnte medlemsstaters BNI — således som de 
foreligger på tidspunktet for udarbejdelsen af oversla­
get og fastsættelsen af den endelige kompensation — 
multipliceres med BNI-indekset per capita, opgjort i 
købekraftspariteter på basis af alle Fællesskabets tolv 
medlemsstater; 
b) de herved fremkomne tal lægges sammen, og den 
procentvise andel af det samlede beløb udregnes; 
c) procentandelen for Forbundsrepublikken Tyskland 
reduceres med 75 %; 
d) de 75 %, der således fratrækkes Forbundsrepublikken 
Tysklands andel, fordeles mellem de øvrige seks med­
lemsstater efter deres andel i den under b) anførte 
fordelingsnøgle. 
De beløb, der skal indbetales, opføres som negativ udgift 
i oversigten over udgifter på De Europæiske Fællesska­
bers almindelige budget. 
Artikel 5 
1. Den første hverdag i hver måned opfører medlems­
staterne på den i artikel 9, stk. 1, i forordning (EØF, 
Euratom, EKSF) nr. 2891/77 anførte konto, og Kom­
missionen udbetaler til Det Forenede Kongerige en tolv­
tedel af det på budgettet fastsatte beløb. Enhver ændring af disse beløb skal være begrundet i et 
endeligt vedtaget tillægs- eller ændringsbudget og med­
fører justering af de siden regnskabsårets begyndelse ind­
betalte tolvtedele. 
2. Hvis budgettet ved et regnskabsårs begyndelse 
endnu ikke er vedtaget, beregnes de tolvtedele, der skal 
indbetales eller udbetales den første hverdag i hver må­
ned, som en tolvtedel af det på det senest vedtagne bud­
get opførte beløb, og dette beløb kan ikke være højere 
end det i budgetforslaget eller eventuelt det foreløbige 
budgetforslag fastsatte beløb. 
Justering af disse transaktioner skal finde sted på første 
forfaldsdato efter den endelige vedtagelse af budgettet, 
hvis dette vedtages før den 16. i måneden. I modsat fald 
skal justering finde sted på den anden forfaldsdato efter 
den endelige vedtagelse af budgettet. 
3. De beløb, der er opført i ECU på budgettet som 
korrektion for budgetuligevægt, omregnes efter den 
ECU-kurs, der er gældende den første hverdag efter den 
15. i måneden før indbetalingsfristen. 
Artikel 6 
Medlemsstaterne underrettes om denne afgørelse af 
Generalsekretæren for Rådet for De Europæiske 
Fællesskaber, og den offentliggøres i De Europæiske 
Fællesskabers Tidende. 
Medlemsstaterne underretter straks generalsekretæren 
for Rådet for De Europæiske Fællesskaber, når de pro­
cedurer, der i henhold til deres respektive forfatninger 
skal gennemføres med henblik på vedtagelsen af denne 
afgørelse, er tilendebragt. 
Denne afgørelse træder i kraft på førstedagen i den må­
ned, der følger efter modtagelsen af den sidste af de i 
andet afsnit nævnte underretninger. Den får virkning fra 
1. januar 1988.